36. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 88457 της 31 Ιουλ.-19 Αυγ. 1997 (ΦΕΚ Β΄ 709) Ρύθμιση λεπτομερειών εφαρμογής της διάταξης της παρ. 3 άρθρ. 5 του Νόμ. 2331/95, σχετικά με απαγόρευση εκποίησης ακινήτου κατηγορουμένου κλπ.». Έχοντας υπόψη: 1)Τις διατάξεις της παρ. 3 του άρθρ. 5 του Νόμ.2331/95 «Πρόληψη και καταστολή της νομιμοποίησης εσόδων από εγκληματικές δραστηριότητες και άλλες ποινικές διατάξεις - Ολομέλεια Αρείου Πάγου - Διαιτησίες και άλλες διατάξεις και 2)το γεγονός ότι από τις διατάξεις της παρούσης δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Οι φύλακες μεταγραφών υποχρεούνται να εγγράφουν αυθημερόν στα οικεία βιβλία κατασχέσεων του Υποθηκοφυλακείου την κατά τις διατάξεις της παρ. 3 του άρθρ. 5 του Νόμ. 2331/95 (ΦΕΚ 173Α΄) εκδιδόμενη διάταξη του ανακριτή ή το βούλευμα του δικαστικού συμβουλίου που θα τους επιδοθεί. Η διάταξη του ανακριτή ή το βούλευμα πρέπει να περιλαμβάνει την περιγραφή του ακινήτου κατά θέση, έκταση και όρια, τα πλήρη στοιχεία του ιδιοκτήτη και ει δυνατόν τους τίτλους κτήσεως. (Αντί για τη σελ. 84,275(α) Σελ. 84,275(β) Τεύχος Σελ.  Ποινικός Κώδικας 8.A.α.35-36 Οι φύλακες μεταγραφών υποχρεούνται να αποστείλουν σχετικό πιστοποιητικό εγγραφής της κατασχέσεως στην Δικαστική Αρχή που είχε ζητήσει την καταχώρηση προκειμένου να συμπεριληφθεί στη σχετική δικογραφία. Η εγγραφή της ανωτέρω κατασχέσεως δεν εμποδίζεται από την ύπαρξη άλλων προϋφισταμένων κατασχέσεων και αίρεται με πράξη των οργάνων που την διέταξαν. Επίσης η κατά τα ανωτέρω εγγραφή δεν εμποδίζει την εγγραφή άλλων κατασχέσεων ή εγγραφών ή μεταγραφών. Για τις ανωτέρω εγγραφές δεν καταβάλλονται τέλη και δικαιώματα υπέρ οιουδήποτε. 